
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENAMŲJŲ PATALPŲ PIRKIMO

2013 m. rugsėjo 26 d. Nr. T-312
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 31 punktu, 48 straipsnio 1 dalimi, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 straipsnio 5 punktu, Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo (Žin., 1992, Nr. 14-378; 2002, Nr. 116-5188) 7 straipsnio 1 dalimi, Vyriausybės 2013 m. liepos 11 d. nutarimu Nr. 627 „Dėl 2013 metų Lietuvos Respublikos valstybės biudžeto asignavimų, skirtų savivaldybių socialinio būsto fondui plėtoti, paskirstymo savivaldybėms plano patvirtinimo“ (Žin., 2013, Nr. 77-3875), rajono savivaldybės tarybos 2009 m. gegužės 28 d. sprendimu Nr. T-190 patvirtintu Savivaldybės socialinio būsto fondo sudarymo tvarkos aprašu ir atsižvelgdama į rajono savivaldybės administracijos direktoriaus  2013 m. rugsėjo 16 d. įsakymą Nr. AT-1003 „Dėl rajono savivaldybės socialinio būsto pirkimo skelbiamų derybų būdu ekonominio ir socialinio pagrindimo tvirtinimo“, nusprendžia:


1. Pirkti skelbiamų derybų būdu gyvenamąsias patalpas rajono savivaldybės socialinio būsto fondui plėtoti. 

  
2. Įgalioti  rajono savivaldybės administracijos direktorių:


2.1. organizuoti ir vykdyti gyvenamųjų patalpų pirkimo procedūrą, vadovaujantis Lietuvos Respublikos Vyriausybės 2003 m. birželio 25 d. nutarimu Nr. 841 (Žin., 2003, Nr. 64-2899; 2004, Nr. 32-1016) patvirtintu Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu;

2.2. pasirašyti gyvenamųjų patalpų pirkimo-pardavimo sutartis bei perdavimo-priėmimo aktus.


3. Įpareigoti rajono savivaldybės administracijos Centralizuotos buhalterijos skyrių apmokėti už perkamas gyvenamąsias patalpas iš 2013 m. valstybės biudžeto asignavimų, skirtų rajono savivaldybės socialinio būsto fondui plėtoti (170 tūkst. Lt).

